CELEX: 
Language: lt
Date: 2004-11-06 00:00:00
Title: 2004 m. spalio 21 d. Tarybos reglamentas (EB) Nr. 1927/2004, dėl Susitarimo pasikeičiant laiškais dėl Protokolo, nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos susitarime dėl žvejybos prie Žaliojo Kyšulio Respublikos krantų, galiojimo pratęsimo laikotarpiui nuo 2004 m. liepos 1 d. iki 2005 m. birželio 30 d. sudarymo#Susitarimas pasikeičiant laiškais dėl protokolo, nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos susitarime dėl žvejybos prie Žaliojo Kyšulio Respublikos krantų, galiojimo pratęsimo laikotarpiui nuo 2004 m. liepos 1 d. iki 2005 m. birželio 30 d.

6.11.2004   
            
            
               LT
            
            
               Europos Sąjungos oficialusis leidinys
            
            
               L 332/1
            
         
      TARYBOS REGLAMENTAS (EB) Nr. 1927/2004
   2004 m. spalio 21 d.
   dėl Susitarimo pasikeičiant laiškais dėl Protokolo, nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos susitarime dėl žvejybos prie Žaliojo Kyšulio Respublikos krantų, galiojimo pratęsimo laikotarpiui nuo 2004 m. liepos 1 d. iki 2005 m. birželio 30 d. sudarymo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:
   
               (1)
            
            
               Pagal Europos ekonominės bendrijos ir Žaliojo Kyšulio Respublikos susitarimą dėl žvejybos prie Žaliojo Kyšulio Respublikos krantų (2) prieš pasibaigiant Susitarimo protokolo galiojimui, Susitariančiosios Šalys turi pradėti derybas, kad bendru sutarimu nustatytų protokolo sąlygas kitam laikotarpiui ir prireikus nustatytų, kaip reikėtų iš dalies pakeisti ar papildyti priedą.
            
         
               (2)
            
            
               Vykstant deryboms dėl Reglamentu (EB) Nr. 301/2002 (3) patvirtinto esamo protokolo (4) pakeitimų, abi Šalys nusprendė Susitarimu pasikeičiant laiškais pratęsti jo galiojimą vieneriems metams.
            
         
               (3)
            
            
               Bendrija suinteresuota šio galiojimo pratęsimo patvirtinimu.
            
         
               (4)
            
            
               Turėtų būti patvirtintas žvejybos galimybių paskirstymas valstybėms narėms pagal protokolą, besibaigiant jo galiojimui,
            
         PRIĖMĖ ŠĮ REGLAMENTĄ:
   1 straipsnis
   Bendrijos vardu patvirtinamas Susitarimas pasikeičiant laiškais dėl Protokolo, nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos susitarime dėl žvejybos prie Žaliojo Kyšulio Respublikos krantų, galiojimo laikotarpio pratęsimo nuo 2004 m. liepos 1 d. iki 2005 m. birželio 30 d.
   Susitarimo tekstas pridedamas prie šio reglamento.
   2 straipsnis
   Protokole numatytos žvejybos galimybės valstybėms narėms paskirstomos taip:
   
               
                           —
                        
                        
                           tunų žvejybos seineriams:
                        
                     
            
               Prancūzija:
            
            
               19 laivų
            
         
               Ispanija:
            
            
               18 laivų
            
         
               
                           —
                        
                        
                           tunų žvejybos laivams, žvejojantiems kartimis ir valais:
                        
                     
            
               Prancūzija:
            
            
               6 laivai
            
         
               Ispanija:
            
            
               10 laivų
            
         
               Portugalija:
            
            
               2 laivai
            
         
               
                           —
                        
                        
                           laivams, žvejojantiems dreifinėmis ūdomis:
                        
                     
            
               Ispanija:
            
            
               52 laivai
            
         
               Portugalija:
            
            
               10 laivų
            
         
               
                           —
                        
                        
                           laivams, žvejojantiems inkaruojamosiomis ūdomis
                        
                     
            
               Portugalija:
            
            
               630 BRT per mėnesį, skaičiuojant metinį vidurkį, ne daugiau kaip keturiems laivams žvejojantiems tuo pačiu metu
            
         Jeigu šiomis valstybių narių paraiškomis licencijoms gauti neišnaudojamos visos protokolu nustatytos žvejybos galimybės, Komisija gali svarstyti bet kurios kitos valstybės narės paraiškas licencijai gauti.
   3 straipsnis
   Valstybės narės, kurių laivai žvejoja pagal šį Susitarimą, praneša Komisijai apie Žaliojo Kyšulio Respublikos žūklės zonoje sugautų kiekvienos rūšies žuvų kiekį pagal Komisijos reglamentą (EB) Nr. 500/2001 (5).
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Liuksemburge, 2004 m. spalio 21 d.
      
         
            Tarybos vardu
         
         
            Pirmininkas
         
         G. ZALM
         
      
   
   
      (1)  2004 m. rugsėjo 15 d. pateikta nuomonė (dar nepaskelbta Oficialiajame leidinyje).
   
      (2)  OL L 212, 1990 8 9, p. 3.
   
      (3)  OL L 47, 2002 2 19, p. 2.
   
      (4)  OL L 47, 2002 2 19, p. 25.
   
      (5)  OL L 73, 2001 3 15, p. 8.
   
      
         SUSITARIMAS
      
      pasikeičiant laiškais dėl protokolo, nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos susitarime dėl žvejybos prie Žaliojo Kyšulio Respublikos krantų, galiojimo pratęsimo laikotarpiui nuo 2004 m. liepos 1 d. iki 2005 m. birželio 30 d.
      Gerbiamieji ponai,
      Turiu garbę patvirtinti, kad mes sutinkame su šiomis laikinomis nuostatomis dėl šiuo metu galiojančio Protokolo (2001 m. liepos 1 d.–2004 m. birželio 30 d.), nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos žvejybos susitarime, galiojimo pratęsimo, vykstant deryboms dėl protokolo pakeitimų:
      
                  1.
               
               
                  Per paskutinius trejus metus taikytos nuostatos bus atnaujintos nuo 2004 m. liepos 1 d. iki 2005 m. birželio 30 d.
                  Bendrijos finansinė kompensacija pagal laikinąsias nuostatas atitiks šiuo metu galiojančio protokolo 2 straipsnyje numatytą metinę sumą. Finansinė kompensacija bus išmokėta ne vėliau kaip iki 2005 m. sausio 31 d. Protokolo 3 straipsnyje nurodytos tikslinės priemonės bus finansuojamos, kai bus įvykdyti tame straipsnyje numatyti atitinkami reikalavimai.
               
            
                  2.
               
               
                  Šiuo laikotarpiu žvejybos licencijos bus suteikiamos pagal šiuo metu galiojančio protokolo 1 straipsnyje nustatytas galimybes, mokant mokesčius ar atliekant išankstinius mokėjimus, kurie atitinka nustatytuosius protokolo priedo 2 dalyje.
               
            Būčiau dėkingas, jei galėtumėte pranešti, kad gavote šį laišką ir patvirtinti, kad jūs pritariate jo sąlygoms.
      Reiškiu Jums savo didžią pagarbą.
      
         
            Europos Sąjungos Tarybos vardu
         
      
      Gerbiamieji ponai,
      Turiu garbę pranešti, kad gavau Jūsų šios dienos laišką, kuriame rašoma:
      „Turiu garbę patvirtinti, kad mes sutinkame su šiomis laikinomis nuostatomis dėl šiuo metu galiojančio Protokolo (2001 m. liepos 1 d.–2004 m. birželio 30 d.), nustatančio žvejybos galimybes ir finansinę kompensaciją, numatytą Europos ekonominės bendrijos ir Žaliojo Kyšulio Respublikos žvejybos susitarime, galiojimo pratęsimo, vykstant deryboms dėl protokolo pakeitimų:
      
                  1.
               
               
                  Per paskutinius trejus metus taikytos nuostatos bus atnaujintos nuo 2004 m. liepos 1 d. iki 2005 m. birželio 30 d.
                  Bendrijos finansinė kompensacija pagal laikinąsias nuostatas atitiks šiuo metu galiojančio protokolo 2 straipsnyje numatytą metinę sumą. Finansinė kompensacija bus išmokėta ne vėliau kaip iki 2005 m. sausio 31 d. Protokolo 3 straipsnyje nurodytos tikslinės priemonės bus finansuojamos, kai bus įvykdyti tame straipsnyje numatyti atitinkami reikalavimai.
               
            
                  2.
               
               
                  Šiuo laikotarpiu žvejybos licencijos bus suteikiamos pagal šiuo metu galiojančio protokolo 1 straipsnyje nustatytas galimybes, mokant mokesčius ar atliekant išankstinius mokėjimus, kurie atitinka nustatytuosius protokolo priedo 2 dalyje.“
               
            Turiu garbę patvirtinti, kad Jūsų laiško sąlygos priimtinos Žaliojo Kyšulio Respublikos Vyriausybei ir kad Jūsų laiškas ir šis laiškas sudaro susitarimą, remiantis Jūsų pasiūlymu.
      Reiškiu Jums savo didžią pagarbą.
      
         Žaliojo Kyšulio Respublikos
      
      
         
            Vyriausybės vardu